БИЗНЕС ПЛАН

ЗА РАЗВИТИЕ НА ДЕЙНОСТТА НА

„Водоснабдяване и канализация“ ЕООД,

гр. Хасково

КАТО ВиК ОПЕРАТОР

ЗА ПЕРИОДА 2017-2021 г.

ВЪВЕДЕНИЕ

Бизнес планът за развитието на „Водоснабдяване и канализация“ ЕООД, гр. Хасково е изготвен в съответствие с изискванията на Наредба за регулиране на качеството на ВиК услугите (НРКВКУ, обн. ДВ бр.6 от 22.01.2016 г.), Наредба за регулиране на цените на ВиК услугите и Указания за прилагане на двете наредби за регулаторния период 2017-2021 г., приети от КЕВР с решение по т. 2 от Протокол № 76/19.04.2016 г.

Подготовката на Бизнес плана започна с голямо закъснение, поради забавянето в приемането на нормативните документи. Двете основни наредби за регулиране на качеството и цените на ВиК услугите бяха приети в края на април 2016 г. Независимо от проведените обучения на ВиК операторите за запознаване с новите нормативни изисквания, в хода на изготвянето на Бизнес плана възникваха множество въпроси. Финалният вариант на електронния модел към Бизнес плана бе предоставен на операторите в края на м. май 2016 г.. Индивидуалните цели на ВиК операторите, определени от КЕВР, които ВиК операторите трябва да постигнат през петгодишния период бяха уточнени в началото на м. юни 2016 г.

На практика този важен документ трябваше да бъде изготвен в рамките на един календарен месец.

Допълнително затруднение при изготвяне на Бизнес плана на „Водоснабдяване и канализация“ ЕООД, гр. Хасково внесе липсата на яснота дали да бъдат включени териториите на гр. Тополовград, гр. Димитровград и гр. Стамболово, които се намират на територията на Област Хасково. Във връзка с наше запитване към КЕВР с изх. № 1042 / 03.06.2016 г. и получен отговор от 24.06.2016 г., настоящият Бизнес план се основава на допускането за запазване на досегашната Обособена територия на „Водоснабдяване и канализация“ ЕООД, гр. Хасково.

Поради така изброените причини текстовата част на Бизнес плана не следва предложената от КЕВР структурата.

Електронния модел, неразделна част от настоящия документ, е стриктно попълнен съобразно указанията на КЕВР. Той е съобразен и с задълженията на „Водоснабдяване и канализация“ ЕООД, гр. Хасково по Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги с Асоциация по ВиК – Хасково.

Основните допускания при попълването на електронния модел са представени на следващите страници.

ОСНОВНИ ДОПУСКАНИЯ

Нови съоръжения

Бизнес планът е изготвен на основание предоставена информация от общините на територията на Област Хасково за нови съоръжения, които ще бъдат изградени с техни средства и въведени в експлоатация през периода 2017-2021 г., както следва:



Значим ефект върху разходите на Дружеството оказва въвеждането в експлоатация на ПСПВ Харманли и ПСПВ „Щъркели“. Годината на въвеждане и респективно предаването им за експлоатация на „Водоснабдяване и канализация“ ЕООД, гр. Хасково е прогнозна и е съобразена както с етапа на строителство на съответните съоръжения, така и с възможностите на Дружеството да посрещне увеличените разходи при спазване на социалната допустимост на цените.

Показатели за качество

През новия регулаторен период показателите за качество на ВиК услугите са редуцирани до 30 броя. Прогнозите, използвани за изчисляване на променливите и показателите за качество, са съобразени с индивидуалните цели поставени от КЕВР и Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги с Асоциация по ВиК – Хасково. Пълна информация за прогнозните нива на показателите е налична в Справка №3 – Показатели за качество на предоставяните ВиК услуги, която е неразделна част от този документ.

По-долу е представена информация за петте единни показателя за ефективност, които са с особено значение и влияят върху цените на предоставяните услуги:

ПК 2а – Качество на питейната вода в големи зони на водоснабдяване.

По отчетни данни нивото на показателя към 2015 г. е 96,84%. С очакваното въвеждане на ПСПВ Симеоновград, в края на регулаторния период е планирано постигане на ниво на показателя в размер на 98%. Няма поставена индивидуална цел от КЕВР. Дългосрочната цел към края на 2027 г. за сектора е 99%.

ПК 6а – Налягане във водоснабдителната система

Това е изцяло нов показател, който се основава на добрите практики за намаляване на авариите и загубите на вода във водоснабдителните системи. Неговото изпълнение е свързано със зониране на мрежата, големи инвестиции и добра организация на работа. Целта поставена от КЕВР за сектора е 100% управление на налягането в мрежата през 2027 г. Няма индивидуална цел за „Водоснабдяване и канализация“ ЕООД, гр. Хасково.

През годините досега Дружеството не разполагаше с необходимата експертиза и средства за да работи системно в изграждането на водомерни зони. Бизнес планът предвижда от началото на 2017 г. да започне изграждането на 12 водомерни зони всяка година. По този начин 34,29% от обслужваната водоснабдителна мрежа ще бъде зонирана.

ПК 11а – Рехабилитация на водопроводната мрежа

Това е една от основните дейности за всеки ВиК оператор. Желателно е рехабилитацията да бъде проактивна, а не реактивна каквато е масовата практика в България. За да се премине към проактивна рехабилитация на водопроводната мрежа са необходими финансови средства и програми, които да прогнозират рисковите точки. Дългосрочното ниво, заложено от КЕВР е за рехабилитация на 1,25% от мрежата годишно в края на 2025 г. Индивидуалната цел за „Водоснабдяване и канализация“ ЕООД, гр. Хасково 0,38% в края на 2021 г.

При заложените инвестиции за рехабилитация на довеждащи водопроводи и подмяна на участъци над 10 м. по вътрешната водопроводна мрежа Дружеството предвижда като минимум рехабилитация на 0,31% от водопроводната мрежа. Трябва да се има предвид, че информацията за общата дължина на водопроводната мрежа е с качество оценено на 3, т.е. има голям процент допускане и единичните цени за рехабилитация на 1 км. водопровод са осреднени. Това ни дава основание да вярваме, че с уточняване точната дължина на мрежата, оптимизация на работата и разходите за рехабилитация и при правилно планиране в края на 2021 г. индивидуалната цел ще бъде изпълнена.

ПК 12г – Събираемост

В новият регулаторен период, индивидуалната цел поставена пред Дружеството е 87.18% и е планирано нейното достигане в края на регулаторния период. В началната година на бизнес плана (2017 г.) е прогнозиран спад в сравнение със заложеното в предходния бизнес план (2016 г.), който се дължи основно на ефекта от планираното вдигане на комплексната цена на водната услуга с 10,16%.

ПК 12е - Ефективност на изграждане на водомерното стопанство

Индивидуалната цел определена от КЕВР към края на 2021 г. е 55,61%. Показател ПК 12е е нов показател и изразява съотношението между приведените водомери в метрологичен срок и общият брой на водомерите на СВО. Състоянието на водомерите, които са преминали метрологична годност към края на отчетната 2015 г., е незадоволително. В периода на бизнес плана, Дружеството планира увеличаване на броя на тестваните и в резултат подменени или ремонтирани приходни водомери, като в резултат на тези мерки се очаква показателят да достигне 68,08% към края на 2021 г. Дългосрочното ниво за сектора е 90% към края на 2027 г.

Отчет и прогнозно ниво на потребление

Подробна информация за нивото на потребление на водоснабдителни услуги е представено в Справка № 4. Изготвената информация е съобразена изцяло с указанията на КЕВР, като са направени следните по-важни допускания:

* Промяна в броя на обслужваното население, съгласно данни на НСИ. На база на % промяна на населението за период 2015-2020 г. е изчислен годишен процент на намаление от 1,04%, който е приложен пропорционално в годините на бизнес плана.
* Нови водоснабдени населени места в обслужваната от оператора територия. За целите на бизнес плана е предвидено увеличение в броя на потребителите и респективно на фактурираните количества. По-подробна информация е представена в таблицата с нови обекти, в частта с нови съоръжения на настоящия документ.
* Намаление на търговски загуби. Няма точна методика за определянето на търговските загуби. Тяхното изчисление е функция на различни допускания, като точност на измерване на водомерите, незаконно потребление и т.н. В края на отчетната година (2015 г.), докладваните търговски загуби от Дружеството са в размер на 3,78%. Ръководството на „Водоснабдяване и канализация“ ЕООД, гр. Хасково направи преоценка на причините за търговски загуби и установи, че нивото от 3,78 % е ниско и не отразява реалните ситуация. На база на тази преоценка към края на 2017 г. е установено ниво от 9,12%, което към края на периода, чрез поредица от планирани действия се очаква да бъде намалено до 6,9%. Ефектът от това намаление е отразен в увеличение на фактурираните количества.

Неносещите приходи вода са планирани да достигнат определените от КЕВР и Асоциацията по ВиК – Хасково нива към края на регулаторния период. Основният ефект е постигнат чрез намаление на търговските загуби, но също важно значение оказва и мерките за намаляване на физическите загуби – зониране на водопроводната мрежа, регулиране на налягането и т.н.

В края на 2021 г., неносещите приходи вода са в размер на 46,5%, а общите загуби на вода са 45%. Индивидуалната цел поставена от КЕВР е в размер на 46,51%.

Количествата за пречистване са увеличени съобразно пускането на новите ПСОВ, съгласно списъка с нови съоръжения.

Персонал

Основните фактори, които дават отражение върху разходите за възнаграждения в рамките на регулаторния период са промяната на броя персонал и промяната на минималната работна заплата и ефекта й заложен в Браншовия трудов договор.

Съгласно средносрочната бюджетна прогноза на Министерски съвет, очакваните стойности на промяна на минималната работна заплата са:

* 2017г., вдигане от 420 лв. на 460 лв.
* 2018 запазване на размера от 460 лв.
* 2019 запазване на размера от 460 лв.

За периода 2020-21 г. са предвидени увеличения в рамките на 2% на година.

Съществено влияние върху разходите за възнаграждения оказва и промяната на коефициента, с който се определя минималното трудово възнаграждение (МТВ) за бранша. В новият Браншови трудов договор, действащ при изготвянето на настоящия бизнес план, коефициента на промяна на МТВ е от 1,03 на 1,05.

Във връзка с въвеждането/приемането в експлоатация на нови съоръжения (пречиствателни станции за отпадни и питейни води) се налага и назначаването на персонал, който ще осигури нормално протичане на работния процес.

* През 2019 г. се очаква въвеждане в експлоатация ПСПВ гр. Харманли - нов обслужващ персонал от 6 човека.
* ПСПВ „Щъркели”, с. Маслиново и ПСОВ с. Бисер са напълно автоматизирани. За по-ефективното им функциониране ще бъдат наблюдавани от отговорниците за района, като това ще рефлектира върху увеличаване на месечното им трудово възнаграждение.
* През 2017 г. се предвижда да се направи инвестиция във връзка с акредитирането на лаборатория в гр. Хасково - необходимо е да се назначат 2 бр. персонал.
* През 2019 г. се очаква влизането в експлоатация на ПСОВ Караманци. Контролът върху безпроблемното и функциониране ще бъде поверен на отговорника за района, което ще рефлектира върху вдигане на неговото възнаграждение.
* През 2021 г. е предвидено пускането в експлоатация на ПСПВ Симеоновград – нов персонал 6 бр., ПСОВ Ивайловград с нов персонал от 6 служителя и ПСОВ с. Боян Ботево, която е автоматизирана и не се налага назначаването на персонал.

Електроенергия

Прогнозите за консумация на електрическа енергия са на база „Годишен отчетен доклад за дейността на „ВиК” ЕООД – Хасково” за 2015г., реални данни за фактурирани количества за 2016 г. през периода 01.2016-05.2016 г.. и екстраполация за оставащия период на 2016 г. Предвижда се консумацията на електроенергия за периода 2017-2021 г. за услугата доставяне на вода при запазване на досегашните консуматори да намалява с 0,75% в следствие на заложени мерки за енергийна ефективност в инвестиционната програма на Дружеството.

Ефектът върху потреблението на електрическа енергия от внедряването на новите обекти е отразен в Справка №6, а от там и в общите разходи на Дружеството през годините, като информацията за очакваната консумация е предоставена от общините на база проектни данни.

Инвестиционна програма

Инвестиционната програма на „Водоснабдяване и канализация“ ЕООД, гр. Хасково през периода 2017 – 2021 г. в общ размер от 8 341 хил. лв. ще бъде изцяло финансирана със собствени средства на Дружеството. Годишния размер на инвестициите нараства постоянно през годините като през 2017 г. е предвидено да бъдат инвестирани 1 110 хил. лв., докато през 2021 г. ще се инвестират двойно повече средства 2 400 хил. лв..

Инвестициите са насочени предимно (73%) в услугата Водоснабдяване, като най-значимите проекти са, както следва:

Рехабилитация и разширение на водопроводната мрежа над 10 м. (1 600 хил. лв.) – този проект е от съществено значение с оглед изпълнението на един от петте приоритетни показатели за качество – ПК 11г. През годините прогресивно ще се подменят от 1,6 км през 2017 г. до 4 км. през 2021 г. Трябва да се отбележи, че това е крайно недостатъчно за да се превъзмогне по-бързото стареене на мрежата, но е съобразено с финансовите възможности на Дружеството. Не трябва да се пренебрегват и предвидените допълнително (100 хил. лв.) средства за реконструкция на 1,0 км. годишно от довеждащите водопроводи.

Предвиждат се значителни инвестиции и в тежкотоварни автомобили (690 хил. лв.), строителна и специализирана механизирана (650 хил. лв.) и лекотоварни автомобили със специално предназначение (435 хил. лв.) с цел оптимизиране на разходите по поддръжка на автомобилния парк и ефективност при отстраняването на аварии и изпълнение на други строително-монтажни дейности от инвестиционната програма.

Чрез изпълнение на Инвестиционната програма ще се осъществят и проекти за зониране на мрежата (300 хил. лв. ), монтаж на измервателни уреди на водоизточници (170 хил. лв.), изграждане на SCADA (315 хил. лв.), подмяна на кранове и хидранти. Осигурено е изграждането на 70 нови сградни водопроводни отклонения /СВО/ за присъединяване на нови клиенти.

В услугата Отвеждане на отпадъчни води ще бъдат инвестирани 12% (1 015 хил. лв.) от средствата. Основният разход (815 хил. лв.) е прогнозиран за 2021 г., когото ще бъде закупена каналочистачна техника.

В услугата Пречистване на отпадъчни води не са предвидени значителни инвестиции с оглед на факта, че повечето съоръжения са новопостроени и ще бъдат в гаранционен срок през следващия петгодишен период.

Значителни средства (941 хил. лв.) – 11% са предвидени за подмяна на водомери с оглед привеждане на водомерното стопанство в добро състояние и намаляване на търговските загуби на вода. Предвижда се и постепенно въвеждане на дистанционно отчитане на водомерите, което ще доведе до по-ефективно обслужване на клиентите.

Съгласно Указанията за прилагане на Наредбата за регулиране на качеството на ВиКУ, ВиК операторите от групата на големите и средни са задължени да въведат необходимите регистри и база данни за осигуряване на качеството на информацията до края на 2018 г. В тази връзка, с цел въвеждането на прецизни регистри и бази данни, вкл. ГИС са предвидени средства в ИТ системи и хардуер в размер на 330 хил. лв.

Активи, Амортизации

Отчетната стойност на собствените активи на Дружеството към 31.12.2015 г. е в размер на 7 280 хил. лв. и се увеличава с предвидените в инвестиционната програма суми до 10 959 хил. лв. в края на регулаторния период. Основната част от тях са активи разпределени между услугите доставяне и отвеждане на вода и само 226 хил. лв.(край на 2021 г.) в услугата по пречистване на отпадъчни води.

Отчетната стойност на втората категория активи – Публични активи изградени със собствени средства са публичните активи в съответствие на инвестиционната програма на Дружеството за регулаторен период 2017-2021 г.

Най-голямата част от активите е групата на Публичните активи, предоставени на ВиК оператора за експлоатация и поддръжка. Тази група включва:

* сумата на всички публични активи, които до 31.12.2015 г. са част от публичните активи и са включени в баланса на „Водоснабдяване и канализация“ ЕООД, гр. Хасково
* сумата на всички предадени за експлоатация от общините публични активи, но отчитани задбалансово от Дружеството
* сумата на всички публични активи, които са били част от баланса на общините и които се предават за експлоатация на Дружеството за периода на действие на подписания договор с Асоциацията по ВиК – Хасково.

Общата отчетна стойност на трите категории активи в началото на 2015 г. е в размер на 163 926 хил. лв., като стойността им към края на 2017 г. е в размер на 181 817 хил. лв.

В съответствие с нормативните изисквания са преизчислени годишните амортизационни квоти, както са преизчислени и натрупаните амортизации във всяка година от новия регулаторен период. Сумите за амортизации за периода на бизнес плана са:

* Разходи за амортизации на собствени активи - 2 343 хил. лв.
* Разходи за амортизации на публични активи, приети за експлоатация и поддръжка – 1 063 хил. лв.
* Разходи за амортизации на публични активи, приети за експлоатация и поддръжка – 29 675 хил. лв.

Разходи

Оперативните разходи на дружеството за новия регулаторен период са съобразени изцяло с основните изисквания на Указанията за прилагане Наредбата за регулиране на качеството на ВиКУ и Наредбата за регулиране на цените на ВиКУ.

Променливите разходи са увеличени или намалени в съответствие с тенденциите на бизнес действията на Дружеството в регулаторния период. Отразени в увеличение са всички разходи свързани с приемането на нови дейности или нови мощности (ПСПВ, ПСОВ, ПС и т.н.) – електроенергия, разходи за възнаграждения на допълнителен персонал необходим за оперирането на новите съоръжения, разходи за материали.

Разходите за възнаграждения нарастват в съответствие с факторите отразени в частта за персонал на настоящият документ.

Спазено е изискването да се запази единичната стойност на съответните разходи по цени валидни към момента на изготвяне на настоящия бизнес план.

В Справка №12.1, в частта с Нови дейности са отразени сумарните стойности на предвидените допълнителни разходи, както и наименованието на съответните дейности/обекти за които се отнасят.

Сумата на общите разходи за отчетната 2015 г. са в размер на 12 100 хил. лв. и нараства до 15 607 хил. лв. основно поради увеличаване на разходите за възнаграждения и осигуровки на персонала, амортизации и материали за новите съоръжения.

Социална поносимост и цени

Получените цени (без ДДС) в резултат на въведените данни в електронния модел на бизнес плана са следните:



Най-голямо е увеличението на цената на комплексната услуга в първата година на бизнес плана, - 9.61 %. В следващите години нарастването на цената е средно с 1.80%, като най-високо е в 2021 г., достигайки до 3.85%. Така получените цени са под социалната поносимост, въпреки че в 2017 г. достигат до 2.49%. Подробна информация е представена в Справка №13. Заложеният средно месечен доход на лице от домакинството за 2015 г. е размер на 349 лв. и е съобразен с данните посочени от КЕВР.